Държавен вестник, бр. 37, 2011 г., стр. 17

БРОЙ  37	
Д Ъ Р Ж А В Е Н  В Е С Т Н И К 	
СТР.  17  
Член 15
Сътрудничество и Смесена комисия
1. Компетентните органи на договарящите се 
страни ще предприемат необходимите стъпки за 
изпълнение и приложение на тази спогодба и за 
взаимна размяна на всяка полезна информация. 
Компетентните органи своевременно взаимно ще 
се информират за всяка промяна във вътрешното 
законодателство, регламентираща задълженията 
на превозвачите на нейна територия.
Компетентните органи взаимно ще си оказват 
съдействие с цел изпълнение на тази спогодба.
2. В съответствие с точка 1 ще бъде създадена 
Смесена комисия, включваща представители 
от всяка договаряща се страна.
Смесената комисия е отговорна за изпъл­
нението на чл. 2, 3, 4, 5, 8, 9, 10, 12 и 13 и 
най-общо за разглеждане на всички въпроси, 
засягащи отношенията между договарящите се 
страни в областта на автомобилния транспорт.
Р а з д е л  V
ЗАКЛЮЧИТЕЛНИ РАЗПОРЕДБИ
Член 16
Компетентни органи
Компетентни органи според тази спогодба са:
– за Република България – Министерството 
на транспорта, информационните технологии 
и съобщенията;
– за Сирийската арабска република – Ми­
нистерството на транспорта.
Член 17
Влизане в сила и срок на действие на спогодбата
1. Тази спогодба влиза в сила тридесет дни 
след получаване на втората от дипломатическите 
ноти, с които договарящите се страни взаим­
но се уведомяват за изпълнението на своите 
вътрешнодържавни процедури за влизането на 
спогодбата в сила.
2. Тази спогодба се сключва за неопределен 
срок, като всяка от договарящите се страни може 
да я денонсира в писмена форма. Действието 
на спогодбата се прекратява шест месеца след 
датата на получаване на дипломатическата 
нота, с коята другата договаряща се страна се 
уведомява за акта на денонсирането. 
3. С влизането си в сила тази спогодба от­
меня Спогодбата между Народна Република 
България и Сирийската арабска република за 
международен превоз на пътници и товари, 
подписна на 8 ноември 1978 г. в Дамаск.
Съставена в Дамаск на 25 април 2010 г. в 
два екземпляра на английски език, като и двата 
текста имат еднаква сила.
За правителството на	
 За правителството на
Република България:	
Сирийската арабска 
Николай Младенов,	
република:
министър на външните	
Яреб Бадер,
работи	
министър на транспорта
5461
НАРЕДБА № 15
от 13 април 2011 г.
за аеронавигационното информационно 
обслужване
Г л а в а  п ъ р в а
ОБЩИ РАЗПОРЕДБИ ЗА АЕРОНАВИГА­
ЦИОННОТО ИНФОРМАЦИОННО 
ОБСЛУЖВАНЕ 
Раздел І
Общи положения, отговорности и функции
Чл. 1. (1) С тази наредба се определят:
1. условията и редът за осъществяване на ае­
ронавигационно информационно обслужване за 
осигуряване необходимите данни и информация 
за безопасността, редовността и ефективността 
на международната въздушна навигация;
2. редът, правилата и сроковете за предоста­
вяне на аеронавигационна информация/данни 
за нуждите на аеронавигационното информа­
ционно осигуряване на полетите.
(2) Тази наредба се отнася до: 
1. доставчиците на аеронавигационно об­
служване (ДАНО);
2. Главна дирекция „Гражданска въздухо-
плавателна администрация“ (ГД „ГВА“);
3. собствениците и операторите на летища 
и вертолетни летища;
4. собствениците и операторите на летателни/
вертолетни площадки;
5. физически и юридически лица, предос­
тавящи данни и/или услуги за целите на тази 
наредба.
(3) Тази наредба отразява прилаганите в Ре­
публика България стандарти и препоръчителни 
практики от Приложение 15 към Конвенцията 
за международно гражданско въздухоплаване.
Чл. 2. (1) Република България чрез опреде­
ления ДАНО носи отговорност за предоставяне 
на аеронавигационно обслужване. 
(2) В публикуваната аеронавигационна 
информация за и от името на Република Бъл­
гария ясно се указва, че е одобрена от Главна 
дирекция „Гражданска въздухоплавателна ад­
министрация“.
Чл. 3. (1) Аеронавигационното информа­
ционно обслужване в Република България се 
извършва от ДАНО, притежаващ валидно сви­
детелство за извършване на аеронавигационно 
информационно обслужване.
(2) Доставчикът на аеронавигационно об­
служване отговаря за публикуването на ае­
ронавигационна информация и/или данни за 
територията на Република България и районите 
извън нея, в които страната отговаря за об­
служване на въздушното движение.
(3) Доставчикът на аеронавигационно об­
служване предприема всички необходими мерки 
публикуваната аеронавигационна информация 
да бъде обективна, своевременна и с необхо­
димото качество.